Robert de Dampierre

Robert Gaston Marie Aymar de Dampierre (født 4. desember 1888Robert de Dampierre på www.culture.gouv.fr i Orléans i Frankrike, død 18. august 1974 i Grasse) var en fransk diplomat. Han var sendemann i Oslo da Norge ble angrepet av Tyskland i 1940. 

 Liv og virke 
Robert-Gaston-Marie Aymar de Dampierre var sønn av Jeanne Louise Basset de Châteaubourg (1854–1922) og Éric de Dampierre (1851–1927). Han trådte inn i den franske utenrikstjeneste før utbruddet av første verdenskrig og var attaché ved ambassaden i Wien. I 1917 ble han ambassadesekretær i Tokyo. 

Den 27. september 1920 giftet han seg med Catherine D’Ollone (1896–1926).

Fra 1924 til 1929 var han ambassaderåd i Roma. Han ble konsul samme sted i 1929 og i juli 1933 chargé d'affaires. Fra 13. mai 1936 til 26. august 1937 var han sendemann i Beograd, fra 26. august 1937 til 9. mars 1940 i Ottawa, fra 9. mars til 9. april 1940 i Oslo.

Fra august 1940 til desember 1942 var han Vichy-Frankrikes sendemann i Budapest, fra 1945 ambassadør i Santiago de Chile og fra 1948 i Stockholm.L’engagement du comte Robert de Dampierre   

 Bibliografi 
 L’équipée d’une légation de France (Norvège 1940). Librairie Plon, Paris, 1945.
 La Hongrie entre l’Orient et l’Occident. Hachette, Paris, 1944.
 De l’ambassade au bagne nazi. Flammarion, Paris, 1946.
 «Dix années de politique française à Rome (1925–1935)». I: Revue des Deux Mondes, Nr. 21, 1. november 1953.

 Referanser 

 Eksterne lenker 



Kategori:Franske ambassadører
Kategori:Ambassadører til Norge
Kategori:Ambassadører til Serbia
Kategori:Ambassadører til Canada
Kategori:Ambassadører til Ungarn
Kategori:Ambassadører til Chile
Kategori:Ambassadører til Sverige
Kategori:Adelige franskmenn
Kategori:Personer fra Orléans